open-index/open-wikipedia-markdown huggingface dataset:
Okajamos prefektūra

**Okajamos prefektūra** () – Japonijos prefektūra, įsikūrusi Čiūgoku regione, Honšiū saloje. Sostinė – Okajama.

## Istorija

Iki Meidži restauracijos prefektūros vietoje buvo Bičiu, Bidzeno ir Mimasakos žemės.

## Geografija

Okajamos prefektūra šiaurėje ribojasi su Totorio prefektūra, rytuose – su Hiogo prefektūra ir vakaruose – su Hirošimos prefektūra. Pietuose prefektūros krantus skalauja Vidinė jūra, kurioje yra net 90 salų.

### Miestai
Okajamos prefektūroje yra 15 miestų:
* Akaiva
* Asakučis
* Bidzenas
* Cujama
* Ibara
* Kasaoka
* Kurašikis
* Maniva
* Mimasaka
* Nijimis
* Okajama (sostinė)
* Setočis
* Sodžia
* Takahašis
* Tamanas

### Miesteliai ir kaimai

Miesteliai ir kaimai kiekvienoje apskrityje:

### Miestų, miestelių ir kaimų susijungimai

Nuo 2004 m. spalio mėn. įvykdyta 18 sujungimų. Paskutinis įvykdytas 2007 m. sausio 22 d., Akaivos ir Micu apskritys buvo prijungtos prie Okajamos miesto.

## Sportas

Okajamos prefektūroje esti šios sporto komandos.

Futbolo:
* Mitsubishi Motors Mizushima F.C. (Kurašikis)

Tinklinio:
* Okayama Seagulls (Okajama)

## Turizmas

### Aplankytinos vietos

Turistų lankomiausios vietos:
* Koraku-en japoniškas sodas (後楽園;*Kōraku-en*), įsikūręs Okajamos mieste.
* Okajamos pilis (岡山城;*Okayama-jō*), įsikūrusi Okajamos mieste.
* Bikano istorinė vieta (倉敷美観地区;*Kurashiki Bikan Chiku*), įsikūrusi Kurašikyje
* Bisėjaus astronominė observatorija (美星天文台;*Bisei Tenmondai*), įsikūrusi Ibaroje.

## Nuorodos
* Oficiali Okajamos prefektūros internetinė svetainė
Vokietijos Federalinis Administracinis Teismas

**Vokietijos Federacijos Administracinis Teismas** (, *BVerwG*) – aukščiausios instancijos administracinių bylų teismas Vokietijoje Būstinė – Leipcigas (Saksonija).

Teismas įsteigtas pagal Vokietijos Konstitucijos 95 str. I d. 1952 m. rugsėjo 23 d. įstatymu (būstinė – Berlynas). Nuo 1953 m. birželio 8 d. Vokietijos Federacijos Administracinis Teismo rūmai įkurti buvusio Prūsijos aukštesniojo administracinio teismo patalpose.

## Vadovai

## Nuorodos
* Oficiali svetainė
* BVerfGE 8, 174  teismo kompetencija
Vyriausiasis Lietuvos Tribunolas

**Lietuvos Didžiosios Kunigaikštystės Vyriausiasis Tribunolas**, **Lietuvos Tribunolas** – bajorų luomo aukščiausios instancijos apeliacinis teismas Lietuvos Didžiojoje Kunigaikštystėje (LDK) ir Abiejų Tautų Respublikoje.

## Istorija

1579–1580 m. Varšuvos seime nuspręsta steigti Vyriausiąjį Lietuvos tribunolą; veiklos projektą pateikė LDK atstovai. Priimtas Vyriausiojo Lietuvos Tribunolo įstatymas, kurį 1581 m. kovo 1 d. pasirašė Steponas Batoras.

Tribunolas 1581–1599 m. posėdžiavo Vilniuje kas dvejus metus po 5 mėnesius. Nuo 1600 m. posėdžiaudavo paeiliui Minske (lietuviškoji sesija) ir Naugarduke (rusiškoji sesija). Nuo 1775 m. rusiškoji sesija vykdavo Gardine.

Tribunolą sudarė 40-44 pavieto seimeliuose bajorų rinktų deputatų (teisėjų).

Įsteigus Tribunolą, bajorų įtaka Lietuvoje dar labiau išaugo.

## Taip pat skaitykite
Lietuvos tribunolo maršalkos

## Literatūra
* J. Lappo. Iš Vyriausiojo Lietuvos Tribunolo istorijos. Kaunas, 1932 m.

## Nuorodos
* Lietuvos Vyriausiojo tribunolo rūmai Vilniuje
Vokietijos Imperijos Teismas

**Imperijos Teismas** (*Reichsgericht*) - aukščiausiasis Vokietijos imperijos baudžiamųjų ir civilinių bylų teismas. Teismo rūmų pastatas pradėtas statyti 1888 m., baigtas - 1895 (architektas - Ludwig Hoffmann). 2002 m. jame įsikūrė Vokietijos Federacijos Administracinis Teismas (*Bundesverwaltungsgericht*).

## Literatūra
* Thomas G. Dorsch: *Der Reichsgerichtsbau in Leipzig. Anspruch und Wirklichkeit einer Staatsarchitektur.* Frankfurt am Main 1999. ISBN 3-631-35060-0 (Zugl.: Marburg, Univ., Diss., 1998)
* Bernd-Rüdiger Kern/Adrian Schmidt-Recla (Hrsg.), *125 Jahre Reichsgericht,* Berlin 2006
Imperatoriškasis rūmų teismas

**Imperatoriškasis rūmų teismas** () – iki pat uždarymo 1806 m. greta Imperijos rūmų tarybos (*Reichshofrat*) aukščiausios instancijos teismas Šventojoje Romos imperijoje, įsteigtas imperatoriaus Maksimiliano I.

1495 m. spalio 31 d. teismą įsteigus būstinė buvo Frankfurte. Kiti rezidavimo miestai – Vormsas, Augsburgas, Niurnbergas, Rėgensburgas, Špejeris ir Eslingenas.

Imperijos rūmų teismo pirmtakas – Karališkasis rūmų teismas (*Königliches Kammergericht*), posėdžiavęs ten, kur apsistodavo karalius. XV a. Habsburgai tapo imperijos valdovais. Kadangi jie valdė dideles teritorijas ir už Vokietijos ribų, valdovas dažnai nebūdavo Šventosios Romos imperijoje, o su juo neveikdavo ir aukščiausiasis teismas. Jurisdikcinę veiklą dėl to galėjo ištikti krizė. Siekiant pagerinti administravimą Vormso reichstage 1495 apsispręsta dėl reformų. Paskelbta „Amžinoji taika“ (*Ewiger Landfriede*) – uždrausta tarpusavyje kariauti, naudoti prievartą prieš kitus imperijos pavaldinius. Taikai užtikrinti bei teisti pažeidėjus reichstage nuspręsta įsteigti Imperatoriškąjį rūmų teismą.

## Nuorodos
* 1555 m. teismo statutas 
* Imperatoriškojo rūmų teismo tyrimo draugija
Statutinė teisė

**Statutinė teisė** (, *Statutory Law*) – angloamerikiečių teisės normos, kurias priima teisėkūros įgalioti subjektai (pvz., Jungtinės Karalystės parlamentas) įstatymų ir žemesnio lygmens aktų forma.

*Statute Law* priešpastatoma paprotinei bendrajai teisei (*[[Common Law]]), susiformavusiai paprotinės bei bylų teisės *Case Law* pagrindu.
Statutinė teisė yra viršesnė už *Case Law''; parlamentui priėmus įstatymą, turi būti taikomas jis, o ne teismo precedentas teisinės kolizijos atveju.

## Literatūra
* Dieter Blumenwitz, Einführung in das anglo – amerikanische Recht, 7. Aufl. 2003
Corpus delicti

***Corpus delicti*** ( - kūnas, *delictum* - pažeidimas):

# nusikaltimo sudėtis, baudžiamosios veikos apibrėžimas (tam tikrais požymiais);
# įrodymo priemonė, įkaltis (pvz., ginklas), kurio pagalba veika gali būti inkriminuojama konkrečiam asmeniui;
# simbolinė priemonė, daiktas, nuo kurio priklauso tam tikras veiksmas ar jų seka; atskaitos taškas;
# XX a. dešimto dešimtmečio pirmojoje pusėje gyvavusi prancūzų deathrock - gothrock stiliaus grupė.
Tokušimos prefektūra

**Tokušimos prefektūra** () – Japonijos prefektūra, įsikūrusi Šikoku saloje. Sostinė – Tokušima.

## Istorija

## Geografija

### Miestai
Tokušimos prefektūroje yra 8 miestai:
* Ananas
* Ava
* Komacušima
* Mima
* Mijošis
* Narutas
* Tokušima (sostinė)
* Jošinogava

### Miesteliai ir kaimai

Miesteliai ir kaimai kiekvienoje apskrityje:

### Miestų, miestelių ir kaimų susijungimai

Nuo 2004 m. spalio mėn. įvykdyta 10 sujungimų. Paskutinieji du įvykdyti 2006 m. kovo 31 d.:
* Kainano, Kaifu ir Šišikujaus miesteliai, buvę Kaifu apskrityje, sujungti į naują Kaijo miestelį.
* Hivasos ir Jukio miesteliai, buvę Kaifu apskrityje, sujungti į naują Minamio miestelį.

### Ateityje planuojami sujungimai
* Ateityje planuojama visą Itano apskritį žadama sujungti į vieną vieną miestą.

## Turizmas

### Aplankytinos vietos

* Naruto sūkurys
* Ijos slėnis
* Obokės slėnis
* Kobokės slėnis

## Sportas

Tokušimos prefektūroje esti šios sporto komandos.

Futbolo:
* Tokushima Vortis

Beisbolo:
* Tokushima Indigo Socks

## Nuorodos

* Tokušimos prefektūros svetainė
Burbulas

Žodis **Burbulas** gali reikšti:

* NGC 7635 – emisinis ūkas Kasiopėjos žvaigždyne;
* Ekonominis burbulas – tam tikros ekonomikos srities perdėtas kainų kilimas;
** Nekilnojamojo turto burbulas;
** Interneto bendrovių burbulas;
* Burbulas – iš skysčio arba dujų sudarytas sferos pavidalo darinys (pavyzdžiui, oro burbulas);
** Muilo burbulas.
Eurolygos 2007–2008 m. sezonas

**2007-2008 m. [[Eurolyga|Eurolygos]] sezonas** – 51-asis pajėgiausio tarptautino Europos krepšinio klubų turnyro sezonas.

Pirmosios sezono atidarymo rungtynės įvyko 2007m. spalio 22 dieną Gdanske (Lenkijoje), Hala Olivia sporto arenoje, kur Eurolygos namų rungtynes žaidžia Sopoto „Prokom Trefl“ ekipa. Lenkų klubas priėmė Eurolygos 2006–2007 m. sezono finalininką Maskvos CSKA krepšinio klubą.

Sezono finišavo 2008m. gegužės 2-4 dienomis Madride (Ispanija), *[[Palacio de Deportes de la Comunidad de Madrid]]* arenoje finalinio ketverto varžybomis.

## Atstovavimas šalims

## Reguliarusis sezonas

### A grupė

### B grupė

### C grupė

## Top16 etapas

### D grupė

### E grupė

### F grupė

### G grupė

## Ketvirtfinalis

## Finalinis ketvertas
Efektinė temperatūra

**Efektinė temperatūra** – žvaigždės efektinė temperatūra, lygi temperatūrai idealaus spinduolio (t. y. absoliučiai juodo kūno), kurio paviršiaus vienetinis plotas skleidžia tiek pat energijos, kiek ir žvaigždės paviršiaus vienetinis plotas. Faktiškai ji apibūdina žvaigždės fotosferos (srities, iš kurios ateina dauguma spinduliuojamos energijos) temperatūrą. Efektinė temperatūra yra absoliučiai juodo kūno temperatūra, kurio šviesis (energijos srautas) per ploto vienetą - \mathcal{F}_{Bol}. Žvaigždei galioja Stefano-Bolcmano dėsnis:

:\mathcal{F}_{Bol}=\sigma T_{ef}^4.

kur
:T_{ef} - žvaigždės efektinė temperatūra;
:σ - Stefano-Bolcmano konstanta 5.67 W·m-2·K-4.

Pilnasis (bolometrinis) žvaigždės šviesis yra L=4 \pi R^2 \sigma T_{ef}^4, kur R yra žvaigždės spindulys. Žvaigždės spindulio apibrėžimas nėra vienareikšmė sąvoka. Tiksliau sakant, efektinė temperatūra atitinka tam spinduliui, kuris gaunamas iš Roselando optinio gylio. Efektinė temperatūra ir bolometrinis šviesis yra tie fizikiniai parametrai, kurie nusako žvaigždės padėtį HR diagramoje. Tiek efektinė temperatūra, tiek bolometrinis šviesis priklauso nuo žvaigždės cheminės sudėties.

Saulės efektinė temperatūra 5780 K.
Fotosfera

**Fotosfera** – žvaigždės atmosferos dalis, iš kurios iki stebėtojo ateina regimoji šviesa (formuojasi ištisinis spektras). Tai yra dujų sluoksnis iki tokio gylio, kuomet žvaigždės atmosfera tampa nebeskaidri regimajai šviesai. Fotosferos temperatūra didėja, leidžiantis gilyn. Jos efektinė temperatūra atitinka optiniam gyliui, lygiam 2/3, fotonams, kurių bangos ilgis yra 500 nanometrų.

Saulei fotosferos aukštis yra ~300 km, A0V pagrindinės sekos žvaigždžių – ~1000 km, G spektrinės klasės milžinių – ~104–105 km. Tai yra gerokai mažiau už žvaigždės spindulį.

Giliau po fotosfera yra spindulinės ir konvekcinės energijos pernašos zonos (priklausomai nuo žvaigždės masės). Saulėje konvekcinė spinduliuotės pernešimo zona nusidriekia iki pat fotosferos, todėl jos paviršiuje stebima granuliuota struktūra. Granulių skersmuo yra iki 1000 km, jų vidutinė gyvavimo trukmė nuo kelių iki 10 minučių.

Aukščiau fotosferos yra žvaigždės atmosferos sluoksnis, vadinamas chromosfera.

## Šaltiniai

## Nuorodos
* nasa.gov / The Photosphere
Mongolijos himnas

**Mongol ulsyn terijin duulal** (*Монгол улсын төрийн дуулал*) – Mongolijos valstybinis himnas. Muzikos autoriai Buleginas Damdisurenas ir Luvsanjamcas Murojus. Eilių autorius Cendinas Damdisurenas.

Himnas kelis kartus keistas dėl politinių aplinkybių. Komunistiniu laikotarpiu himne buvo minimas Stalinas, Leninas, Suche Batoras ir Chorloginas Čoibalsanas. Vėliau šie paminėjimai išimti. 2006 m. pridėtas Čingischano paminėjimas.
 

## Himno žodžiai

## Nuorodos
* Instrumentinė versija. (reikalingas RealAudio leistuvas)
* Senoji versija
* Naujoji versija
* http://www.nationalanthems.us/cgi-bin/forum/YaBB.pl?num=1152904835
Ekstinkcija

**Ekstinkcija** arba **sugertis** – šviesulių spindesio susilpnėjimas dėl medžiagos (dujų ir dulkių), esančios tarp šviesulio ir stebėtojo, sukeliamos sugerties ir sklaidos (Žemės atmosferoje (atmosferinė ekstinkcija), tarpžvaigždinėje medžiagoje (tarpžvaigždinė ekstinkcija) arba aplinkžvaigždiniuose diskuose.

Smarki atmosferinė ekstinkcija kai kuriuose elektromagnetinių bangų diapazonuose (Rentgeno, ultravioletinis arba infraraudonasis) verčia naudoti kosmines observatorijas. Kadangi mėlynoji (trumpesnių bangų) spektro dalis yra silpninama labiau nei raudonoji (ilgesnių bangų), stebimas ojektas atrodo raudonesnis, nei kad būtų, jei ekstinkcijos nebūtų. Todėl dažnai tarpžvaigždinė ekstinkcija vadinama tarpžvaigždiniu parausvėjimu.

## Ekstinkcijos dėsnis

Išsiaiškinsime, kaip priklauso šviesos intensyvumas nuo nueito kelio terpėje. Įsivaizduokime trumpą ruožą terpėje, kurio ilgis \Delta r. Dalis šviesos \Delta I, praėjusios šį ruožą, bus sugerta. Sugertoji dalis yra proporcinga nueitam atstumui, o matematiškai

\frac{\Delta I}{I} = - k(r) \Delta r

čia koeficientas k(r) yra ekstinkcijos parametras, kuris priklauso nuo terpės savybių (dalelių dydžio, tankio, temperatūros, ir kt.) ir yra skirtingas įvairiems bangų ilgiams. Taip pat jis gali kisti keičiantis atstumui, nes terpė gali būti ne vienalytė (pvz., atmosferinė ekstinkcija daug stipresnė arti Žemės paviršiaus, nei aukštesniuose sluoksniuose). Gautą išraišką integruojame ir gauname

I=I_0 \exp \left(-\int k\, dr\right)

Jei terpė vienalytė, tuomet ekstinkcijos parametras nesikeičia, ir gauname ekstinkcijos dėsnį

I=I_0 e^{-kr}

Jei kalbame apie žvaigždes, pravartu žinoti, kad dėl ekstinkcijos stebimas regimojo ryškio pokytis

\Delta m = -2.5 \log \left(\frac{I}{I_0}\right) = 2.5 \frac{kr}{\ln 10}\, .
Kondensacija

**Kondensacija** ( 'sutirštinimas') – šaldomų arba vienu metu šaldomų ir slegiamų dujų ar garų virtimas skysčiu arba kietuoju kūnu. Kondensacija yra egzoterminis procesas, kurio metu išsiskiria šiluma. Pagal energijos tvermės dėsnį, kiek buvo sugerta energijos virimui, tiek jos atiduodama atvirkštinio proceso – kondensacijos – metu. Kondensacija vyksta temperatūroje, kuri yra žemesnė už kritinę ir sutampa su vadinamąja garų įsotinimo temperatūra arba Rasos tašku. Dėl kondensacijos reiškinio gamtoje susidaro rasa, rūkas, šerkšnas, debesys, sniegas. Kondensacija gamtoje prasideda, kai oro temperatūra nukrenta žemiau Rasos taško ir oras tampa prisotintas vandens garų. Vandens garams virstant vandeniu arba ledo kristalais 0 °C temperatūroje išsiskiria šiluma.

Taip pat terminu **kondensacija** apibūdinamas polimerizacijos būdas, kai tarpusavyje jungiantis dviem monomerams, atsiskiria smulkios molekulės. Biopolimerų sintezės metu paprastai išsiskiria vandens molekulės, nes nuo nuo vieno monomero atskyla hidroksilo grupė, nuo kito vandenilio atomas.

## Šaltiniai
Statutas (tarptautinė teisė)

**Statutas** – tarptautinė sutartis, kuria steigiama (konstituojama, statutuojama) tarptautinė organizacija, teismas (institucija), komisija ar kitokia struktūra pan. Statutas įtvirtina steigiamo subjekto satusą bei apibrėžia, nustato galias.

* TTT statutas
* TBT Romos statutas

Tarptautinė sutartis nebūtinai pažodžiui įvardija Statutą, nors *de facto* teisės aktas yra steigiamasis arba pamatinis naujai kuriamos struktūros veiklai:
* JT Chartija
* IAEA Branduolinio ginklo neplatinimo sutartis
* TJTR Jūrų teisės konvencija
Teisinis gėris

**Teisinis gėris** – teisiškai saugoma vertybė, interesas.

Kėsinimasis į teisinius gėrius, jų ribojimas arba pažeidimas sukelia teisines pasekmes, jei jis neturi teisinio pagrindo, tuomet tai yra teisės pažeidimas, kuris kvalifikuojamas nebūtinai siejant teisinio gėrio pažeidimu, kilusia žala, pakanka ir grėsmės teisiniui gėriui ar galimybei atsirasti jai ateityje (substanciologinė gėrio samprata). Išimtis – civilinio delikto atveju – būtina materialinė (turtinė), asmeninė – turtinė arba neturtinė žala.

Pagal subjektą gali būti individualūs (asmeniniai) gėriai – teisė gyventi, sveikata, laisvė, garbė, orumas, reputacija, nuosavybė, asmens neliečiamybė, lytinio apsisprendimo laisvė) ir kolektyviniai, visuomeniniai (universalieji) gėriai – viešasis saugumas, viešoji tvarka, visuomeninė rimtis bei ramybė, santaika.

Individualūs teisiniai gėriai – dispoziciniai, jais teisės subjektas naudojasi (arba ne) savo nuožiūra. Išimtis – teisė gyventi (žmogaus gyvybė), orumas; valstybė privalo ginti, gelbėti bei saugoti žmogaus gyvybę net ir prieš asmens valią (pvz., bandymo atimti sau gyvybę atveju).

Neteisėti **[[pažeidimai]]** (pagal sunkumą didėjančia tvarka) – civilinis deliktas (* žr. [[Deliktinė teisė]]*), administracinis pažeidimas, baudžiamoji veika (nusikaltimas, baudžiamasis nusižengimas). Civilinių pažeidimų atveju kyla civilinė teisinė atsakomybė, pareiga atlyginti žalą, nutraukti pažeidimo veiką, pašalinti neigiamas pasekmes ar kt.

Jei neteisėtas kėsinimasis arba pažeidimas peržengia tam tikrą ribą, nuo kurios jis laikomas pavojingu, pradeda galioti baudžiamoji teisė. Jos normonis siekiama saugoti ir ginti teisinius gėrius, kai „švelnesnės“ – socialinės ir net teisės – normos neveiksmingos apsauginei funkcijai vykdyti. Baudžiamoji veika – sunkus teisės pažeidimas, juo pažeidžiami ne tik asmeniniai ir kolektyvinia gėriai, bet ir teisėtvarka.

## Reikšmė

Teisinių gėrių apsauga svarbi 2 aspektais – atskirų asmenų gėrių gynimas nuo kitų privačių asmenų ir apsauga nuo viešosios valdžios bei valdymo subjektų, įgaliotų veikti įgyvendinant viešuosius interesus bei politiką. Teisinių gėrių apsaugai reikalinga atitinkama viešosios organizacijos kompetencija, įgaliojimai veikti, panaudojant valstybinės prievartos mechanizmą, aparatą, struktūras. Jie *ipso facto* sąlygoja galimybę, kad kartu bus kėsinamasi ir atskirų asmenų teisių bei laisvių sritį, jos bus ribojamos ar net pažeidžiamos. Tokiems ribojimams konstitucinė ir apskritai viešoji teisė nustato leistinas ribas, apibrėžiant galias, kompetenciją, diskreciją, veiklos laisvę. Itin svarbus yra proporcingumo principas: jei teisinio gėrio apsauga negalima kitomis priemonėmis, tuomet leidžiamos valstybinės sankcijos. Baudžiamoji teisė – paskutinė priemonė (*[[ultima ratio]]*), taikytina tik jei kitos reguliavimo priemonės nepadeda.
Kazuistika

**Kazuistika** ( – atvejis) – atskirų atvejų nagrinėjimas; smulkmeniškumas, pernelyg didelis detalumas; situaciniai išvedžiojimai.

Kazuizmas – situacija, kai atvejis (kazusas) aprašomas arba aptariamas detaliai. Kazusai nagrinėjami filosofijoje (etika, moralės teorija), teologijoje, pasaulietinėje ir kanonų teisėje. Pavyzdžiui, kaip vertinti konkretų poelgį tam tikrų normų atžvilgiu arba per kokios nors teorijos prizmę.

Teisės evoliucijos metu pirmieji norminiai teisės aktai buvo itin kazuistiški, teisės normos nebuvo abstrahuotos nuo konkrečių įvykio, kurį sureguliuoti buvo siekiama, aplinkybių. Laikui bėgant teisinė technika tobulėjo, ir kazuistika ilgainiui buvo išstumta ypač iš kodifikuotų teisės aktų, kuriuose teisinių kazuizmų nebeliko. Išimtis – religinė teisė (pvz., Islamo teisė), kurioje teisinės abstrakcijos lygmuo nėra itin aukštas.
Įstatymo spraga

**Įstatymo spraga, teisės spraga**, legali spraga ( – įstatymo spraga, *vacatio iuris* – teisės spraga) – teisės reguliavimo spraga. Situacija, kai būtina teisiškai (su)reguliuoti visuomeninius santykius, tačiau nėra atitinkamos teisės normos (įstatymo spragos atveju – nėra tinkamos įstatymo normos, taikytinos konkrečiam atvejui).

Įstatymo spraga sudaro sąlygas pasinaudoti teise, jos teikiamomis galimybėmis (pvz., mokesčių srityje pasinaudoti teisės normomis, suteikiančias lengvatas, tuo tarpu konkretiems teisiniams santykiams turėtų būti taikomos kitokios (įstatyminės) normos, tačiau jos nėra priimtos), taip pat piktnaudžiauti, nesant tam tikrų ribojimų.

Teisės spragos būdingos valstybingumo pradžioje, taip pat atsikūrusių valstybių teisėje, kai nėra išsamaus teisinio reguliavimo (teisinės bazės), o „užkamšyti“ įstatymo spragas teisėkūros subjektai nespėja.

Teisės spraga užpildoma išleidžiant norminį teisės aktą. Teisės taikymo veikloje – visuomeniniui santykiui taikoma įstatymų arba teisės analogija.

## Lietuvoje

Lietuvos Konstitucinis Teismas yra konstatavęs, kad „žemesnės galios teisės aktuose esančias teisės spragas gali užpildyti teismai *[[ad hoc]]* pagal savo kompetenciją spręsdami bylas dėl individualaus visuomeninio santykio ir taikydami teisę, todėl tais atvejais, kai atitinkamas teisėkūros subjektas nėra įvykdęs savo konstitucinės pareigos – nėra išleidęs teisės akto, kuriuo vietoje teisės akto, Konstitucinio Teismo nutarimu pripažinto prieštaraujančiu aukštesnės galios teisės aktui, būtų nustatytas naujas teisinis reguliavimas, teismai turi konstitucinę pareigą užtikrinti asmens, kuris kreipėsi į teismą dėl savo teisių ar laisvių pažeidimo, teises, laisves, kitas konstitucines vertybes“.
Teisinė pasekmė

**Teisinė pasekmė** (**juridinė pasekmė**) – pasekmė, numatyta teisės normoje, teisiškai kylanti, kai pradeda galioti teisės norma, kurios dispozicijoje aprašyta (numatyta) veika yra realizuojama (kai įvykdomi teisės normos sudėties požymiai).

Idealiu atveju teisinės pasekmės būna nurodomos rašytinėje normoje, jas konkrečiai įvardijant bei apibrėžiant sąlygas, kuriomis galioja teisės norma. Kai kurios įstatymų nuostatos turi teisės spragų. Konkrečiu atveju pasitaiko, kad nėra įstatyminio reguliavimo. Tuomet nesureguliuotam atvejui gali būti taikoma teisės analogija (išimtis – viešoji teisė, jei yra apsunkinama subjekto teisinė padėtis). Tokiu atveju gali kilti teisės normų konkurencija, kai situacijai taikytini keli teisės aktai, normos. Įveikti teisės kolizijas padeda atitinkamos taisyklės, grįstos teisės normų hierarchija ir kt.

Tam tikrais atvejais teisinės pasekmės kyla tik kompetentingo asmens nuožiūra (diskrecija). Teisės taikymo veikloje tokiu atveju galima keli alternatyvūs teisėti variantai.

Teisinė pasekmė gali būti apibrėžiama ne konkrečiomis aplinkybėmis, priemonėmis, o jų alternatyvmis, intervalu, t. y. pernelyg abstrakčiai, kad galėtų kilti nesant „teisinio adaptavimo“, diskrecinės teisės taikymo veiklos. Pvz., baudžiamoji (BK), administracinė (ATPK) norma teisines pasekmes apibrėžia įvardijant alternatyvias sankcijų priemones, bausmių dydį. Tuomet teismas kaip teisės taikymo subjektas remdamasis baudžiamosios teisės principais individualizuoja bausmę konkrečiam kaltininkui, nuosprendyje įvardindamas konkrečias priemones ir jų požymius (pvz., 1 m. laisvės atėmimo bausmė sustiprinto režimo pataisos namuose ar pan.).
Kepleris (Mėnulio krateris)

**Kepleris** – nedidelis, bet labai gerai matomas Mėnulio krateris Audrų vandenyne (38° v. ilgumos, 8° š. platumos), skersmuo 31 km. Kraterį supa šviesių spindulių vainikas.
Kepleris (Marso krateris)

**Kepleris** – vienas didžiausių Marso kraterių, esantis Kimerijos žemėje (219° v. ilgumos, 47° p. platumos), skersmuo 233 km. Krateris buvo atrastas 2006 m. kovo 25 d. iš dirbtinio Marso palydovo Mars Reconnaissance Orbiter nuotraukų.
Kepleris (reikšmės)

Žodis **Kepleris** gali reikšti:
* Johanas Kepleris – vokiečių astronomas ir matematikas;
* Kepleris – Mėnulio krateris;
* Kepleris – Marso krateris;
* 1134 Kepler – asteroidas;
* Kepler-11 ir Kepler-22 – žvaigždės, kuriose buvo aptiktos planetos
Astronautika

**Astronautika** arba **kosmonautika** – mokslo ir technikos šaka, vykdanti pilotuojamus ir automatinius skrydžius. Astronautika apima kosminių skrydžių teoriją, raketų, erdvėlaivių, kosmodromų, ryšio priemonių projektavimą ir statybą, astronautų (kosmonautų) rengimą ir kt.

## Šaltiniai
Statutas (teisės istorija)

**Statutas** ( – nustatymas) Viduramžiais – norminis teisės aktas, steigiantis kokią nors struktūrą, įtvirtinantis luomo, korporacijos (miesto, susivienijimo) teisinę padėtį; teisynas, kodeksas.

Statutai reguliavo tiek miestiečių, tiek ir feodalų, pirklių, miestiečių padėtį, tokių junginių kaip pirklių gildija, cechas, universitetas ir kt.
 
## Pavyzdžiai
* Taikos statutas - teisės aktas, valdovui ilgam laikui išvykus iš šalies, įtvirtinantis taiką, uždraudžiantis prievartos naudojimą, tarpusavio karus
* Lietuvos statutas
* Darbo statutai
* Konrado Oton statutas
* Vislickio statutas, 1347 m. Vislickio statutas (Vislickio-Petrokovskio statutai 1346-1347 m.)
* Nešavo statutas, *Нешавский статут*, 1454 m. Nešavskio statutai, *Нешавские статуты
* 1496 m. [[Piotrkovskio statutas]] *Пётрковский статут
* Polickio statutas, Raguzinskio statutai,
* Kuržemės statutai, Venecijos statutas
Teisinis pagrindas

**Teisinis pagrindas** (**juridinis pagrindas**) – pamatinė nuostata, kuria yra teisiškai remiamasi arba kas nors grindžiama.

Tinkamas teisinis pagrindas – konkreti teisės norma, kuria yra grindžiama, legitimuojama veika, procedūra, teisena, subjektinės teisės ir pareigos (ieškinys, teisinis reikalavimas). Teisinio pagrindo nebuvimas, kai jis kokiai nors veikai yra būtinas, – teisės pažeidimas. Pavyzdžiui, svetimo daikto paėmimas; tokiu atveju teisėtas daikto valdytojas turi teisę reikalauti grąžinti daiktą iš neteisėto valdymo remiantis konkrečia įstatymo (CK) norma; teisėsaugos institucijos įstatymo – BK, ATPK – pagrindu gali patraukti asmenį baudžiamojon arba administracinėn atsakomybėn).

## Reikšmė

Teisinis pagrindas turi didelę reikšmę teisės taikymo, įvairių valdymo institucijų veikloje. Į teisinius gėrius gali būti kėsinamasi tik įstatymo apibrėžtais atvejais, kitaip viešojo valdymo institucijų veikla gali būti neteisėta (pvz., be jokio pagrindo policija sulaiko asmenį ir laiko daboklėje neribotą laiką; arba sulaikymo atveju, esant pagrįstam įtarimui, jis užtrunka ilgiau nei 48 h, o tolesniam sulaikymui negaunama teismo sankcijos,- tai reiškia, kad asmuo yra kalinamas neteisėtai).

Procesinis materialinių ir kitokių teisių įgyvendinimas taip pat galimas tik esant tinkamam teisiniam pagrindui.

Teisės legitimacijai svarbu taip pat ir juridinis teisinio reguliavimo pagrindimas. Teisinė valstybė negali reguliuoti absoliučiai visų socialinio gyvenimo sričių – tam būtina kompetencija leisti atitinkamus teisės aktus. Be to net jei ir esti tokia kompetencija, svarbu nepažeisti jos sąlygų. Pavyzdžiui, žmogaus teisės ir laisvės gali būti ribojamos tik įstatymu. Išleidus žemesnio lygmens teisės aktą, kuriuo yra kėsinamasi į privačią sritį (pvz., ministro įsakymu nustatomas privalomas vidurinis išsilavinimas visiems gyventojams), tokia veikla neturi teisinio pagrindo, taigi yra neteisėta.

## Socialinė legitimacija

Teisinis pagrindas yra glaudžiai susijęs ir su kitais socialiniais pagrindais (moralinis, etinis, vertybinis pagrindas), kadangi teisės taikymo veikloje patenkama į socialinių normų konkurenciją, kartais ir į koliziją. Teisėta veikla, tai yra pagrįsta teisės normomis veikla, gali sukelti visuomenės, tam tikros socialinės grupės pasipiktinimą, visuomeninius neramumus Pavyzdžiui, Turkijoje, į aukštą valstybinį postą teisėtai, t. y. turint teisinį pagrindą, pretenduojant politikui, kurio nuostatos tam tikriems socialiniams sluoksniams neįtiko, buvo prabilta apie galimą valstybinį perversmą karine jėga.

Taigi įvairiais atvejais ir nepriekaištingas teisinis pagrindas gali būti visada socialiai kvestionuojamas, kadangi trūksta plačiųjų visuomenės sluoksnių palaikymo, moralinio, etinio ar kitokio visuomeninio pagrindimo (legitimavimo), kuris neprieštarautų visuomenės sanklodai, sanktvarkai, politiniam režimui.
Statutų teisė

**Statutų teisė** gali reikši:

* Statutinė teisė, Jungtinės Karalystės teisė, angloamerikiečių teisė;
* Lietuvos statutų teisė.
Krateris (reikšmės)

Žodis **krateris** gali reikšti:

* krateris – būdingos formos senovės graikų indas
* krateris – tam tikros formos įduba:
** krateris – ugnikalnio krateris
** krateris – smūginis krateris, susidaręs astronominio kūno (pvz., Mėnulio) paviršiuje:
*** Albatenijus;
*** Alytus;
*** Astroblema;
*** Vilkso Žemės krateris;
*** Kepleris.
** nusėdimo krateris – susidaro po galingo požeminio sprogimo (paprastai – branduolinio)
** krateris – piltuviškas įdubimas teigiamo anglies elektrodo gale (susidaro, tekant nuolatinei elektros srovei)
Kočio prefektūra

**Kočio prefektūra** () – Japonijos prefektūra, įsikūrusi pietinėje Šikoku salos dalyje. Sostinė – Kočis.

## Istorija

Kočio prefektūra anksčiau buvo žinoma kaip Tosos žemė.

## Geografija

Kočio prefektūra ribojasi su Ehimės ir Tokušimos prefektūromis. Pietuose prefektūrą skalauja Ramusis vandenynas.

Didžioji dalis prefektūros kalnuota, tik aplink Kočio ir Nakamuros miestus plyti lygumos. Kočyje teka daug upių.

### Miestai
Kočio prefektūroje yra 11 miestų:
* Akis
* Kamis
* Kočis (sostinė)
* Konanas
* Murotas
* Nankoku
* Sukumas
* Susakis
* Šimantas
* Tosa
* Tosašimidzu

### Miesteliai ir kaimai
Miesteliai ir kaimai kiekvienoje apskrityje.

### Miestų, miestelių ir kaimų susijungimai
Nuo 2004 m. spalio mėn. įvykdyta 10 sujungimų. Paskutinieji du įvykdyti 2006 m. kovo 20 d.:
* Kubokavos miestelis, buvęs Takaokos apskrityje, ir Taišio miestelis bei Tovos kaimas, buvę Hatos apskrityje, sujungti į naują Šimanto miestelį.
* Sagos ir Ogatos miesteliai, buvę Hatos apskrityje sujungti į naują Kurošijo miestelį.

### Ateityje planuojami susijungimai
* Haruną, esantį Agavos apskrityje žadama prijungti prie Kočio miesto 2008 m.

## Sportas
Kočio prefektūroje yra viena beisbolo komanda, pavadinimu Kochi Fighting Dogs.

## Nuorodos
* Oficiali Kočio prefektūros internetinė svetainė
Archangajaus aimakas

**Archangajaus aimakas** () – vienas iš 21 Mongolijos aimako, esantis centrinėje šalies dalyje.

## Administracinis suskirstymas

Aimakas padalintas į 22 sumus (skliaustuose – adm. centras):
* Batcengelas (Žargalantas)
* Bulganas (Bulagataindženžas)
* Čulutas (Žargalantas)
* Erdenebulganas (Cecerlegas)
* Erdenemandalas (Ulzijtas)
* Ichtamiras (Zaanchošu)
* Žargalantas (Bajancaganas)
* Chairchanas (Ul Bulanas)
* Changajus (Chuntas)
* Chašatas (Bajanas)
* Chotontas (Chotontas)
* Oginuras (Zegstėjus)
* Olzitas (Chušutas)
* Ondor Ulanas (Teelas)
* Tariatas (Chorgas)
* Tiuvšriulechas (Tavabulagas)
* Cachiras (Avgaldajus)
* Cencheras (Altan Ovo)
* Cecerlegas (Chužirtas)

## Galerija

ChuluutGorge.jpg|Čuluto upė Tariato sume
Arkhangai Aimag17.JPG|Žirgų ganykla
Mongolia, Tsakhir sum, Arkhangai aimag, 2006.JPG|Kaimelis Cachiro sume
Arkhangai Aimag1.JPG|Obo
Pipetė

**Pipetė** - stiklinis vamzdelis () nedideliam kiekiui skysčių siurbti, lašinti, matuoti. 

## Pipečių rūšys
* Nuo seno žinomos stiklinės **cheminės pipetės** - ilgi graduoti stikliniai vamzdeliai, į kuriuos skystis įsiurbiamas burna (saugantis, kad skystis nepatektų į burną) arba gumine kriauše (kai dirbama su agresyviomis medžiagomis). Pirštu užspaudus viršutinę pipetės vamzdelio angą, atmosferos slėgis atlaiko pipetėje esančio skysčio stulpelio slėgį. Pirštu atleidžiant viršutinę angą dozuojama, kiek skysčio išleidžiama. Tačiau šių pipečių tikslumas menkas. 

* Paskutiniais dešimtmečiais cheminėse ir biologinėse laboratorijose naudojamos **mechaninės pipetės** su stūmokliais, leidžiančios gerokai tiksliau dozuoti skysčius ir išlaikyti sterilumą. 

* **Medicininės pipetės** naudojamos skysčiams lašinti į akis, ausis, nosį. Senoviškos konstrukcijos medicininės pipetės būdavo sudarytos iš stiklinio vamzdelio, kurio vienas galas buvo ištemptas ir baigdavosi siaura angele, pro kurią būdavo įsiurbiami ir lašinami skysčiai. Ant antro galo būdavo užmautas elastingas aklinas guminis vamzdelis, kurį paspaudus iš pipetės išeidavo dalis oro, tuomet pipetės galą įmerkdavo į skystį ir atleisdavo guminį vamzdelį. Šio sienelės išsitiesindavo ir įsiurbdavo tam tikrą kiekį skysčio į pipetę. Norint lašinti vėl atsargiai spausdavo guminį vamzdelį, ir išlašindavo tiek lašų, kiek reikia. 

* Šiais laikais stiklines medicinines pipetes praktiškai visiškai pakeitė plastikinės **vienkartinės pipetės**. Jos vaistinėse neretai pardavinėjamos jau užpildytos reikiamais vaistais (pvz., akių lašais). Norint lašinti tereikia specialių įtaisu (paprastai - specialios konstrukcijos kamšteliu) pradurti angelę pipetės galiuke, kad būtų galima lašinti skystį. Iki tol tokia pipetė būna hermetiška, kad skystis neištekėtų ir kad į vidų nepapultų mikroorganizmų ir teršalų. 


Vaizdas:Pipetas_gilson.JPG|Gilsono mikropipetės.
Vaizdas:20070422_dispensible_pipett.jpg|Vienkartinės pipetės.
Vaizdas:Single_channel_rack.jpg|Oksfordo vienkanalės pipetės.
Vaizdas:Propipetta.jpg|Pipetė didesniam kiekiui įsiurbti.
Ayras

**Ayras** (tuaregų kalba: *Ayăr*, hausų kalba: *Azbin*, dar **Airas**) – kalnų masyvas (Džebelis) Sacharos dykumos pietinėje dalyje, Nigerio valstybėje.

## Geografija
Ayro masyvas yra trikampės formos. Kai kur kalnų aukštis siekia 1830 m. Į vakarus nuo kalnų driekiasi atšiauriausia Sacharos dalis – Tenerės ergas, į rytus – Tamasna. Pietuose yra gyvulininkystei tinkamas Azavagho regionas.

1991 m. dalis Ayro kalnų, kartu su dalimi Tenerės UNESCO buvo paskelbta Pasaulio gamtos paveldu.

## Kultūra
Prieš atsirandant Sacharai (iki apie III tūkst. m. pr. m. e.), Ayro regionas, kaip ir visa Sachara, buvo apgyvendintas. Čia randama nemažai priešistorinių uolų piešinių, datuojamų VI tūkst. pr. m. e.-I tūkst. Juose vaizduojami naminiai gyvuliai, žirafos, arkliai.

Dėl dykumėjimo proceso vietiniai gyventojai pasitraukė į palankesnes gyventi vietas. Ayras dar kartą buvo apgyvendintas I tūkst., šį kartą tuaregų, kuriuos iš šiaurės stūmė arabai. Ayras tapo vienu svarbesnių tuaregų gyvenamųjų centrų, čia susifomavo labai svarbi jų kiltis *Kel Ayr*, valdoma vadų *amenokal*.

Dėl Transsacharinės prekybos Ayre susiformavo keletas svarbių gyvenviečių, įsikūrusių oazėse: Timija, Tabelotas, Asodė, Agadesas. Jos kontroliavo kupraugarių karavanus, keliaujančius į Bilmą už Tenerės ir į hausų valstybes.
Bilma

**Bilma** – miestelis ir oazė Sacharos dykumos pietinėje dalyje, Nigerio valstybėje. Jis yra netoli Kauaro uolų, Tenerės pakraštyje, netoli Bilmos ergo. Šiuo metu jame gyvena apie 1000 gyventojų.

## Istorija
Bilma kadaise buvo svarbus Transsacharinės prekybos centras. Jame buvo druskos kasyklos, ir Bilmos druska turėjo paklausą pietinėje Sacharoje. Iš čia išeidavo karavanų keliai į Ayrą (Asodės, Agadeso miestus), į Bornu karalystę pietuose.
Tarptautinė astronomų sąjunga

**Tarptautinė astronomų sąjunga** (**TAS**) – tarptautinė astronomų profesionalų organizacija, kurios tikslas – koordinuoti astronomijos mokslinius tyrimus ir studijas. Įkurta Briuselyje 1919 m. Organizacijos būstinė įsikūrusi Paryžiuje. 2011 m. birželio mėnesį jai priklausė 70 narių-valstybių, individualių narių skaičius buvo 10085 (iš 90 šalių). Kas treji metai vyksta TAS suvažiavimai, pirmasis įvyko 1922 m. Romoje. XXVI suvažiavimas vyko 2006 m. Prahoje (Jo metu buvo pakeistas planetos apibrėžimas ir Plutonas prarado planetos statusą – tapo nykštukine planeta).

Lietuva priimta TAS nare 1935 m. Narystė buvo prarasta po sovietinės okupacijos. 1993 m. Lietuva vėl priimta TAS nare. Lietuvių astronomų – TAS narių skaičius šiuo metu yra 15.

## Nuorodos
* Oficiali svetainė
Tamprumo jėga

**Tamprumo jėga** – jėga, kuri atsiranda deformuojamame kūne. Jos kryptis yra priešinga nei kūną veikiančios išorinės jėgos. Tamprumo jėga priklauso nuo:

* kūno medžiagos savybių;
* kūno formos ir matmenų;
* deformacijos dydžio.

## Tamprumo jėgos didumas
Tamprumo jėga priklauso nuo medžiagos, iš kurios pagamintas deformuojamas kūnas, savybių, deformuojamo kūno formos bei matmenų, nuo deformacijos dydžio. Fizikoje tamprumo jėga dažniausiai žymima simboliu F_{tampr} arba F_t. Kai du kūnai susiliesdami veikia vienas kitą, abu šie kūnai deformuojasi. Deformacijos metu atsiranda jėga, kurios kryptis priešinga deformuojamo kūno dalelių poslinkiui. Tempiant arba gniuždant kūnus tamprumo jėga apskaičiuojama pagal Huko dėsnį:

: F_t=-kx\,
kur
: *x* – kūno pailgėjimas.
: *k* – proporcingumo koeficientas, vadinamas standumu.
Hausai

**Hausai** – Afrikos tauta, istoriškai gyvenanti Sahelio regione (dab. Nigerijos šiaurė ir Nigerio pietūs). Dabar yra apgyvendinusi ir kitas aplinkines šalis.

Hausai kalba hausų kalba, kuri priklauso Semitų-chamitų šeimos Čado grupei.

## Kilmės mitas
Hausai save kildina iš legendinio protėvio Bajadžidos. Legenda pasakoja, kad jis atsikėlė iš šiaurės, Biramo mieste susituokė su Kanemo karaliene ir susilaukė sūnaus Biramo. Vėliau, Dauroje, jis užmušė gyvatę Sarkiną, kuri nuodijo šulinį, ir už tai gavo į žmonas vietos karalienę. Su ja susilaukė šešių vaikų. Jie, kartu su pirmuoju sūnumi Biramu, tapo septynių hausų valstybių (*hausa bakvai*) įkūrėjais. Su sugulove pradėti kiti septyni vaikai tapo antrinių septynių valstybių (*banza bakvai*) įkūrėjais.

## Istorija
*Pagrindinis straipsnis: [[Hausų valstybės]]*

Hausai atsikėlė į istorines savo žemes V–VII a., migruodami iš rytų (Nubijos). Jie užėmė senąsias Noko kultūros klestėjimo sritis.

Hausų kultūros istorija yra dalis Sahelio civilizacijos istorijos. Suklestėjus transsacharinei prekybai, hausų gyvenamos teritorijos tapo svarbia jos dalimi, ir VIII a. ėmė kurtis pirmosios jų valstybės.

Nors hausai turėjo bendrą kultūrinį identitetą, tačiau per visą savo istoriją gyveno politiškai susiskaldę į atskiras valstybėles. Jos nulėmė ir hausų dialektų bei skirtingų kultūrų atsiradimą. Todėl ir dabar hausai skirstosi į atskiras kultūrines grupes: *kananci* (iš Kano), *zazaganci* (iš Zazau), *dauranci* (iš Dauros), *hadedžianči* (iš Biramo), *kacinanči* (iš Kacinos, *arevanči* (iš Gobiro, Zamfaros ir Kebi), *bausanči* bei *guduranči* (iš rytinių periferijų) ir kitas.

Apie XI a. hausų valstybės buvo islamizuotos, labai stipriai suklestėjo savita jų kultūra, menas. Miestai tapo ekonomiškai labai stiprūs.

Nuo XVI a., transsacharinei prekybai prarandant reikšmę, hausų kultūra lėtai menko. Vyko gyvulių augintojų fulbių migracija iš vakarų. XIX a. fulbių džihado metu pastarieji užkariavo hausų valstybes, įtvirtino fulbių tautos hegemoniją, tačiau tuo pačiu perėmė daug hausų kultūros pasiekimų, suformuodami hausų-fulbių tautybę.

## Kultūra ir religija
Hausai nuo seno buvo gabūs prekybininkai, sugebėję išplatinti savo kalbą plačioje teritorijoje, padaryti ją Sahelio *lingua franca*.

Iki islamizacijos hausai išpažino nacionalinę religiją, vadinamą maguzava. Joje buvo garbinamos vietinės dvasios *džin*, kurių priskaičiuojama apie 3000. Šešios iš šių dvasių buvo ypatingai garbinamos. Po islamizacijos senoji religija nunyko, tačiau ir dabar egzistuoja kultūroje maginių ir animistinių praktikų, žinomų kaip bori, forma.

Islamas labai stipriai paveikė hausų kultūrą. Čia paplito šiek tiek modifikuota arabų rašto forma, žinoma kaip *adžami*.
Pelno (nuostolio) ataskaita

**Įmonės pelno (nuostolių) ataskaita** – finansinė ataskaita, kurioje nurodomos visos įmonės ataskaitinio laikotarpio pajamos, sąnaudos ir veiklos rezultatai – pelnas arba nuostoliai.

Paprasčiausia pelno ataskaita pateikia tik pajamas, išlaidas, jų sumas, ir grynąjį pelną - pajamų ir išlaidų skirtumą. Tačiau dažnai naudojamos sudėtingesnės ataskaitos, kuriose apskaičiuojami kai kurie tarpiniai rezultatai:

* **bendrasis pelnas**, gaunamas iš pardavimų pajamų išskaičiavus pardavimo savikainą,
* **tipinės veiklos pelnas** (kartais - tiesiog **veiklos pelnas**), gaunamas iš bendrojo pelno išskaičiavus veiklos sąnaudas (pavyzdžiui, administracines sąnaudas),
* **įprastinės veiklos pelnas**, gaunamas iš tipinės veiklos pelno išskaičiavus finansinės ir investicinės veiklos nuostolius (arba pridėjus pelną),
* **pelnas prieš apmokestinimą**, gaunamas iš įprastinės veiklos pelno išskaičiavus ypatinguosius straipsnius (pajamas ir išlaidas, nesusijusias su tiesiogine įmonės veikla).

## Šaltiniai
* [Apskaitos instituto verslo apskaitos standartas „Pelno (nuostolių) ataskaita“, 2007 m. [sausio 5] d. redakcija] 

## Išnašos
Fulbiai

**Fulbiai** – Afrikos tauta, paplitusi labai plačiame regione – išsimėčiusi gyvena visame Sahelyje.
Fulbiai kalba fulbių kalba, kuri priklauso Nigerio-Kongo šeimos Atlanto grupei.

## Pavadinimai
Fulbiai yra tauta, turinti bene daugiausia įvardinimų. Jie save vadina **fulbe** (vienaskaita **pullo**), tačiau dažnai vartojami ir iš kitų tautų perimti jų pavadinimai. Hausai juos vadina **Fulani** (fulaniai), mandingai – **Fulah**, volofai – **Pël** (**Peulh**, **Peul**). Jų kalba vadinama *fulfulde* arba *pulaar*.

## Subetnosai
Dėl didelio geografinio paplitimo fulbiai dalijasi į atskirus subetnosus, kuriuos tarpusavyje skiria dialektai, šiuolaikinių lingvistų neretai laikomi atskiromis kalbomis:
* **Pulaarai**, arba tikrieji fulbiai, gyvena fulbių protėvynėje: viduriniame Senegale ir šiaurinėje Bisau Gvinėjoje (Bambuko istorinis regionas);
* **Pularai** gyvena į pietus nuo pulaarų, pietinėje Bisau Gvinėjoje ir vakarinėje Gvinėjoje, pasienio teritorijose malyje (Futa Džalono ir Kaabu istoriniai regionai);
* **Masinos fulbiai** gyvena Malyje, vidinėje Nigerio deltoje, susimaišę su bambarais;
* **Borgu fulbiai** – gyvena šiaurės rytų Benine ir gretimose teritorijose Nigerijoje, ten, kur klestėjo Borgu valstybė. Gyvena susimaišę su baatonumais;
* **Nigerijos fulbiai** – gyvena šiaurinėje Nigerijos dalyje, susimašę su hausais;
* **Vakarų Nigerio fulbiai** – gyvena vakarinėje Nigerio dalyje;
* **Vidurio rytų Nigerio fulbiai** – gyvena rytinėje Nigerio dalyje, susimašę su kanūriais;
* **Adamavos fulbiai** – gyvena istoriniame Adamavos regione (dab. šiaurės Kamerūnas, rytų Nigerija, pietų Čadas;
* **Bagirimio fulbiai**- labiausiai į rytus nutolusi grupė. Gyvena centriniame Čade, istoriniame Bagirmio regione, susimaišę su bagirmiais;

## Istorija
Fulbiai yra giminingi kitoms Atlanto grupės tautoms, tokioms, kaip volofai. Taigi, jie yra kilę iš dab. Senegalo teritorijos, tačiau nuo XVI a. paplito į rytus milžiškuose plotuose – visame Sahelio regione, besidriekiančiame iki pat Etiopijos. Būdami klajokliai gyvulių augintojai, jie varėsi gyvulius ir apgyvendindavo retai gyvenamas Sahelio stepes. Arklys jiems padėjo įveikti milžiniškus atstumus.

Nuo XVIII a. fulbių tarpe pradėjo sklisti džihado idėjos, kurių ideologinis tikslas būdavo sukurti Alacho valstybę žemėje, kur būtų paisoma visų islamo normų. Tai paskatino užkariavimus ir didžiulės fulbių imperijos sukūrimą. Svarbiausia jų valstybė buvo Sokoto kalifatas, sukurtas Usman dan Fodio.

Užkariavimų metu fulbiai įsitvirtino daugelio Sahelio valstybių valdžioje, pradėdami savo dinastijas, tačiau neretai perimdavo aukštesnę vietos kultūrą.

## Kultūra ir religija
Didelė dalis senosios fulbių kultūros buvo sunaikinta radikaliojo islamo. Tačiau visuomenėje yra išlikusi senoji fulbių etika, žinoma kaip *pulaaku*.

Fulbiai išlaikė turtingą folklorą ir muzikinę tradiciją.
Bajan Ulegėjaus aimakas

**Bajan Ulegėjaus aimakas** () – vienas iš 21 Mongolijos aimako. Yra šalis rytuose, Kazachstano ir Rusijos pasienyje. Sostinė – Ulegėjus.
 
93 % aimako gyventojų – kazachai.

## Administracinis suskirstymas

Aimakas padalintas į 14 sumų:
* Altajus
* Altancegcas
* Bajanuras
* Bugatas
* Bulganas
* Bujantas
* Delunas
* Nogoonuras
* Sagsajus
* Caganuras
* Tolbo
* Ulanchusas
* Cengelas
* Ulegėjus


Landscape in Bayan-Ölgii Aimag.jpg|Stepių tyrai aimake
Mongolia Lago Buzau.JPG|Tolbo ežeras
Bulgan mosque, Bayan-Ölgii province, Mongolia.JPG|Mečetė Bulgano sume
Tsambagarav Mountain.JPG|Cambagaravo nacionalinis parkas
Dangaus pusiaujas

## Apžvalga
**Dangaus pusiaujas** yra didysis apskritimas įsivaizduojamoje dangaus sferoje ir yra toje pačioje plokštumoje, kaip ir Žemės pusiaujas. Kitais žodžiais tariant, tai yra Žemės pusiaujo projekcija dangaus skliaute. Dėl Žemės ašies posvyrio, dangaus pusiaujas yra pasviręs ~23,5° į ekliptikos plokštumą.

## Matomumas iš Žemės
Stebėtojas, stovintis Žemės pusiaujyje įsivaizduoja dangaus pusiaują kaip didįjį apskritimą, einantį per zenitą, nadyrą, rytų ir vakarų taškus, bei šiuose taškuose susikertantį su horizontu stačiu kampu. Jeigu stebėtojas juda į šiaurę (ar pietus), dangaus pusiaujas sukasi į pietus (ar šiaurę) link horizonto. Kampas tarp zenitą, nadyrą, rytų ir vakarų taškus jungiančio didžiojo apskritimo ir dangaus pusiaujo bus visada lygus stebėtojo geografinei platumai φ, o aukščiausiai pakilusio dangaus pusiaujo taško aukštis virš horizonto bus 90°-φ. Dangaus pusiaujas yra projektuojamas į begalybę dangaus sferoje, taigi stebėtojas visada matys virš horizonto esančio dangaus pusiaujo pusapskritimio galus, besiremiančius į rytų ir vakarų taškus, nepaisant to, kurioje Žemės vietoje būtų stebėtojas. Geografiniame ašigalyje dangaus pusiaujas bus horizonto lygiagretė, t. y. sutaps tiksliai su horizontu, taigi čia esančiam stebėtojui nebus prasmės, kuria kryptimi yra rytai, o kuria vakarai. Visose platumose dangaus pusiaujas matomas tiksliai, nes stebėtojas yra nutolęs baigtiniu atstumu nuo Žemės pusiaujo ir begaliniu atstumu nuo dangaus sferoje suprojektuoto dangaus pusiaujo. 

Dangaus šviesuliai, esantys dangaus pusiaujyje 12 valandų per parą yra matomi iš viso pasaulio, bet jie kulminuoja zenite tik stebėtojams, esantiems Žemės pusiaujyje.

## Saulė dangaus pusiaujyje
Saulė, judėdama ekliptika dangaus pusiaują kerta du kartus per metus (kovo 20 arba kovo 21 ir rugsėjo 22 arba rugsėjo 23). Tuome skelbiamas lygiadienis. Kovo mėnesį Saulė pereina pavasario lygiadienio tašką, o rugsėjo mėnesį - rudens lygiadienio tašką. Lygiadienio metu dienos ilgumas yra 12 valandų ir lygus nakties ilgumui.

## Žvaigždynai
Dangaus pusiaujas eina per šiuos žvaigždynus:

## Taip pat skaitykite
* Dangaus polius
* Dangaus sfera
Dangaus mechanika

**Dangaus mechanika** – astronomijos šaka, tirianti gravitacijos veikiamų kosminių kūnų judėjimą. Nagrinėja dviejų ir daugiau kūnų judėjimo teoriją, skaičiuoja kosminių kūnų orbitas ir efemerides. Remiasi gravitacijos dėsniu, reliatyvumo teorija, trikdžių teorija, chaoso teorija, astrometrija.

## Vieno kūno uždavinys
Pats paprasčiausias ir dažniausiai nagrinėjamas atvejis yra du taškiniai (praktikoje – kūnų matmenys daug mažesni už atstumą tarp jų) kūnai, kurių vienas daug masyvesnis už kitą, ir sąveikaujantys gravitacine traukos jėga

\boldsymbol{F} = -\dfrac{GM m}{r^2} \boldsymbol{\hat{r}}\, .

Tai gali būti Žemė, skriejanti aplink Saulę, Mėnulis aplink Žemę, dirbtinis Žemės palydovas ir pan. Tokiu atveju laikoma, kad masyvesnis kūnas nejuda ir yra atskaitos sistemos pradžia. Lengvesnis kūnas skrieja vienoje plokštumoje, o jo orbitą polinėse koordinatėse aprašo lygtis

r(\phi) = \frac{a\left(1-e^2\right)}{1+e\cos \phi}\, .

Čia polinis kampas \phi=0 atitinka trumpiausią atstumą iki traukos centro (perigėjų, perihelį, …). Orbitos parametrai yra didysis pusašis a ir ekscentricitetas e, kurį galima apskaičiuoti žinant pilną skriejančio kūno energiją E (kinetinė plius potencinė) ir kampinį judesio kiekį l:

e = \sqrt{1+\frac{2El^2}{G^2 M^3}}\, .

Čia G yra gravitacinė konstanta, o M – traukos centro (pvz., Saulės) masė. Priklausomai nuo ekscentriciteto reikšmės, orbita gali būti:
* apskritiminė: e=0\,\!,
* eliptinė: 0,
* parabolinė: e=1\,\!,
* hiperbolinė: e>1\,\!.

## Dviejų kūnų uždavinys
Kai sąveikauja du panašios masės taškiniai kūnai m_1 ir m_2 (pvz., dvinarė žvaigždė), tokį atvejį galima transformuoti į vieno kūno uždavinį. Reikia įsivaizduoti menamą redukuotos masės

\mu = \frac{m_1 m_2}{m_1 + m_2}

kūną, kuris skrieja aplink bendrą masių centrą M= m_1 + m_2. Tada redukuoto kūno orbitai galioja tos pačios formulės, kaip ir vieno kūno atveju. Atstumas r atitinka atstumą tarp abiejų sąveikaujančių kūnų, o masės centro padėtį galima rasti iš pusiausvyros lygties

m_1 r_1 = m_2 r_2\, ,

o atstumas tarp kūnų bus

r = r_1 + r_2\, .

Abu kūnai ir tarp jų esantis masės centras yra vienoje tiesėje, kuri visada guli toje pačioje plokštumoje.
Sagos prefektūra

**Sagos prefektūra** () – Japonijos prefektūra, įsikūrusi Kiūšiū salos šiaurės vakaruose. Sostinė – Saga.

## Istorija

Seniau Sagos ir didžiosios dalies Nagasakio prefektūrų vietose buvo Hidzeno žemė. Nuo pat senovės čia klestėjo ryžių auginimas.

## Geografija

Tai mažiausia Kiūšiū saloje esanti prefektūra, kurios 68 % užima miškai ir dirbamos žemės. Prefektūra šiaurėje ribojasi su Fukuokos prefektūra, pietvakariuose – su Nagasakio prefektūra. Pietryčiuose krantus skalauja Arijakės jūra.

### Svarbiausi gamtiniai objektai
* Sagos lygumos
* Higašimacuuros pusiasalis
* Sefurio kalnai
* Taros kalnai
** Kiogos kalnas (1 076 m), aukščiausias taškas Sagos prefektūroje
** Sefurio kalnas (1 056 m)
** Teno kalnas (1 046 m)

### Miestai
Sagos prefektūroje yra 10 miestų:

* Imaris
* Kandzakis
* Karacu
* Kašima
* Ogis
* Saga (sostinė)
* Takeo
* Taku
* Tosu
* Urešinas

### Miesteliai

Miesteliai kiekvienoje apskrityje:

### Miestų, miestelių ir kaimų susijungimai

Nuo 2005 m. pradžios įvykdyta 11 sujungimų. Paskutinysis įvykdytas 2006 m. kovo 20 d., Kandzakio apskrityje likę Kandzakio ir Čijodos miesteliai bei Sefurio kaimas buvo sujungti į Kandzakio miestą. Po susijungimo prefektūroje nebelieka nė vieno kaimo.

#### Ateityje planuojami sujungimai

2007 m. spalio 1 d. planuojama prie Sagos miesto prijungti Sagos apskritį su visais jame likusiais miesteliais.

## Ekonomika

Prefektūroje dominuoja tokie verslai kaip žemdirbystė, miškininkystė ir žvejyba. Vakarinė prefektūros dalis, ypač Karacu, Imario ir Aritos miestai, garsėja keramikos ir porceliano produktais.

## Kalba

Prefektūroje vyrauja Saga-ben (Sagos dialektas).

## Festivaliai
Prefektūroje vyksta šie festivaliai:
* Sagos tarptautinė balionų fiesta
* Karacu Kunchi
* Imario Ton-Ten-Ton festivalis

## Sportas

Prefektūroje esti šios sporto komandos.

Futbolo:
* Sagan Tosu (Tosu)

Tinklinio:
* Hisamitsu Springs (Tosu)

## Turizmas

### Aplankytinos vietos

Labiausiai turistų lankomos vietos:
* Karacu pilis;
* Jajojaus laikų kaimo liekanos Jošinogaryje;
* Jūtoku Inario šventykla, viena didžiausių Inario šventyklų Japonijoje.

## Nuorodos

* Sagos miesto  svetainė
* Oficiali Sagos prefektūros internetinė svetainė 
* SagaJET svetainė
* Hagakurė